РАБОТОДАТЕЛИТЕ ЩЕ ПОЛУЧАВАТ СРЕДСТВА ОТ ДЪРЖАВАТА ЗА ЗАПАЗВАНЕ НА ЗАЕТОСТТА НА РАБОТНИЦИ И СЛУЖИТЕЛИ ДО КРАЯ НА МАРТ Правителството прие промени в Постановление № 151 на Министерския съвет от 2020 г . за определяне на условията и реда за изплащане на средства на работодатели за запазване на заетостта на работници и служители в сектори и икономически дейности засегнати от разпространението от COVID - 19 . Промените предвиждат удължаване на срока за изплащане на средствата до 31 март 2021 г . Средства ще се изплащат за работници и служители , които през периода от 13 март до 31 декември 2020 г . са работили на непълно работно време , ползвали са отпуск на основание чл . 173 а от Кодекса на труда или работата им е била преустановена поради въведени временни ограничения на дейността . Работниците и служителите следва да са били в трудово правоотношение с работодателя преди 1 октомври 2020 г . Размерът на подкрепата от държавата ще е в размер на 60 на сто от осигурителния доход и 60 на сто от дължимите от работодателя осигурителни вноски за месец октомври 2020 г . До 15 януари 2021 г . , работодателите ще могат да подават заявления за изплащане на средства за периода от 1 октомври до 31 декември 2020 г . , Заявленията ще се разглеждат и финансират по досегашния ред . Финансовите средства , необходими за реализация на мярката , ще бъдат за сметка на бюджета на Националния осигурителен институт и ще се превеждат на съответния работодател по банков път от Националния осигурителен институт .